PELASTUKSEN SOFAR Juutalaisten holokausti 1/2
"Sentähden kohtaa sinua onnetto- muus, jota et osaa manata pois;
sinut yllättää tuho, josta et lunnailla pääse, -
äkkiä kohtaa sinua perikato, aavistamattasi."
Shalom Tel Avivista Israelista! Tervetuloa ohjelman pariin.
Tuomme teille totuutta Raamatun vinkkelistä -
Israelista ja maailmasta.
Tänään meillä on arka ja kivulias aihe.
Siitä täytyy puhua.
Luotan, että kaikessa siinä tuskassa ja surussa -
saat rohkaisua ja näet kaiken sen keskellä Israelin Kaikkivaltiaan.
Jae, jonka äsken kuulimme, on Jes. 47:11.
Alkuperäisellä heprean kielellä se on:
"Äkkiä kohtaa sinua holokausti, aavistamattasi."
Kun Raamattua käännettiin kreikan kielelle, -
heprean sana holokausti, shoah, käännettiin "katastrofiksi".
Hepreankielisestä tekstistä näkee, -
miten Jumala varoitti juutalaisia yli kaksituhatta vuotta sitten -
vainosta, jota he kärsisivät kautta historian, -
ja erityisesti holokaustista, jonka he kärsivät Hitlerin ja natsien kynsissä.
Miten maailma salli sen tapahtua?
Miksi monet kristikunnasta katsoivat poispäin?
Ja loppuiko se todella vuonna 1945, kun toinen maailmansota päättyi?
Pysy kanavalla, kun erotamme faktat fiktiosta ja kuulemme -
Raamatun totuudet Israelista, kristikunnasta ja holokaustista.
Mutta ensin uutiskatsaus Israelin ajankohtaistapahtumiin.
UUTISKATSAUS ISRAELISTA
Kiitos, Jacob ja Elisheva. Tervetuloa seuraamaan uutiskatsausta Israelista -
kristillisestä vinkkelistä. Olen Sagi Cohen.
Israel on jo vuosia ollut huipputeknologian kärkimaita.
Israel sai tänä vuonna Las Vegasin kulutuselektroniikan CES-messuille -
kaksi tuotetta, jotka voivat muuttaa kahvin ja selfieiden maailman.
Toinen on uusi, huokea 360 asteen 3D-kamera, -
joka tarjoaa uudenlaista näkymää maailmasta.
Ja kahvirintamalta: Miten olisi personoitu kupillinen?
3D-printteri tulostaa kuvan kahvin vaahtoon.
Se on messujen hittituote.
Haluan kokeilla itsekin.
Muita uutisia: Israelia ylittävä kylmä rintama -
toi harvinaista lunta vuorille -
ja nosti Genesaretin vedenpintaa, joka on ollut alhaalla.
Rukoilkaa edelleen rauhaa Jerusalemille ja Israelille!
Jacob ja Elisheva, olkaa hyvä.
Holokausti. Mikä arka ja koskettava aihe, rakkaat.
Teistä valtaosa tuntee tämän hirveän tragedian tapahtumat pääpiirteissään,
miten natsit yrittivät hävittää juutalaiset Endlösungissaan, -
lopullisessa ratkaisussaan -
Saksan kansan ― ja koko maailman ― kaikkiin ongelmiin.
Ja saksalaiset systemaattisesti -
tappoivat yli kuusi miljoonaa juutalaista -
mikä vastasi puolta koko juutalaisväestöstä. Tiedätte sen.
Se oli siihen aikaan puolet maailman koko juutalaisväestöstä.
Heidät murhattiin raa'asti ja julmasti.
Se piti sisällään pakkotyötä, leirejä, kaasukammioita -
ja monia muita hirvittäviä hävitysmenetelmiä.
Miten niin hirvittäviä asioita voi tapahtua -
samaan aikaan kun maailma katsoi sitä sormien läpi?
Eikä vain maailma vaan jopa kristikunta.
Miten maa tai kansa voi olla niin raakalaismainen ja paha -
teoissaan ja toimissaan?
Miten Jumala saattoi antaa valitun kansansa -
käydä sellaisen kärsimyksen läpi?
Olen tavannut monia israelilaisia todistaessani Israelin kaduilla -
ja tavoittavassa työssä.
Olen tavannut monia vanhan sukupolven edustajia, -
jotka selviytyivät holokaustista. He purkavat sydäntään: -
"En usko Jumalaan sen takia, -
mitä tapahtui Saksan keskitysleireillä."
He kertovat, että he rukoilivat hädissään. - Mutta Hän ei auttanut.
Tahdon uskoa ja uskonkin sydämessäni, -
ettei Jumala salli kansansa kärsiä turhaan.
Hänen suunnitelmansa on aina vetää lapsiaan lähemmäs itseään. - Aamen.
Hän käänsi turmioksi tarkoitetut asiat hyväksi. - Sellainen on Jumala.
Holokausti ei ollut ensimmäinen kerta, kun juutalaiset olivat tuhon partaalla.
Toki se oli hirvittävin ja kammottavin tuhohanke.
Kautta historian on ollut hallitsijoita ja muita vallanpitäjiä, -
jotka antoivat pahan saattaa itsensä kiusaukseen.
Ja he kääntyivät Jumalan valittua kansaa, juutalaisia, vastaan.
Raamattukin kertoo ihmisistä, jotka lietsoivat väkijoukot ja ruhtinaat -
vihaamaan juutalaisia ja käskemään heidät tuhottaviksi kokonaan.
Näin lukee Esterin kirjan 3. luvussa: -
"Ja Haaman sanoi kuningas Ahasverokselle: -
'On yksi kansa hajallaan ja erillään muiden kansojen seassa -
sinun valtakuntasi kaikissa maakunnissa.
Heidän lakinsa ovat toisenlaiset kuin kaikkien muiden kansojen, -
he eivät noudata kuninkaan lakeja, -
eikä kuninkaan sovi jättää heitä rauhaan. [Kenties sama Saksassa?]
Jos kuningas hyväksi näkee, kirjoitettakoon määräys, -
että heidät on tuhottava; -
ja minä punnitsen kymmenentuhatta talenttia hopeata virkamiehille, -
vietäväksi kuninkaan aarrekammioihin.'"
Kymmenentuhatta talenttia hopeaa juutalaisten tappamisesta!
Niin. Se oli todella tärkeä juttu tälle pahalle miehelle.
Sielläkin näimme, että Jumala teki työtä kulisseissa.
Hän käänsi kaiken niin, että Hänen nimensä sai lopuksi kunnian.
Surun päivä muuttui juutalaisten ilon päiväksi. - Kiitos, Herra.
"Kahdennessatoista kuussa, se on adar-kuussa, -
sen kolmantenatoista päivänä, -
jona kuninkaan käsky ja hänen lakinsa oli toimeenpantava, sinä päivänä, -
jona juutalaisten viholliset olivat toivoneet saavansa heidät valtaansa, -
mutta jona päinvastoin juutalaiset saivat valtaansa vihamiehensä..."
Olipa kyseessä Haaman, Hitler tai joku muu pimeyden palvelija, -
juutalaiskansaa on aina vainottu.
Se on muovannut juutalaisten ajatus- maailmaa aina näihin päiviin asti.
Mutta Jumala on aina pitänyt lupauksensa -
ja pelastanut valitun kansansa aina lopuksi. - Aamen.
Ennen vuotta 1939, -
jolloin juutalaiskansan systemaattinen murhaaminen alkoi, -
silloin tämä Zeitgleist... - Zeitgeist.
Sinä tiedät. Hän osaa saksaa.
Zeitgeist. Mitä se tarkoittaa? - Ajan henkeä.
Ajan henki. Tiedän, mitä tarkoittaa 'Zeit'. Osaan saksaa hieman.
'Zeit' tarkoittaa 'aikaa'. Ja 'Zeitgeit'. - Geist.
Geist. Henki! Tunnen senkin sanan. 'Heilige Geist' on 'Pyhä Henki'.
Jumalan rakkaat. Kraft und stark mit der Heilige Geist.
Mit viele Freude und Frieden und Geduld und Hoffnung.
Kraft und stark mit der Heilige Geist.
Mitä sanot saksastani? - Täydellistä.
Zeitgeist. Ajan henki tuolloin Euroopassa -
oli selvästi juutalaisvastainen.
Julkaistiin pilapiirroksia. Niissä juutalaiset kuvattiin -
syöpänä tai muina pahoina olioina, -
jotka yrittävät valloittaa maailman.
Voitko kuvitella?
Siihen yhdistyi juutalaisyritysten boikotointi.
Juutalaiset olivat asuneet Euroopassa satoja vuosia.
He yrittivät parhaansa mukaan sulautua.
He vaihtoivat sukunimiäänkin.
He tekivät kaikkensa ollakseen osa vierasmaalaista yhteiskuntaa.
Monet kuulemma kokivat olevansa enemmän saksalaisia kuin juutalaisia.
He olivat osa Saksaa. He taistelivat ensimmäisessä maailmansodassa.
He ovat tuoneet monia hyviä asioita yhteiskuntaan.
Millä tavoin? - Tieteessä, taiteessa.
Tieteessä, musiikissa, taiteessa. - Kaikki isot nimet olivat juutalaisia.
Jumala on siunannut teitä paljon viisaudella, älykkyydellä -
ja rohkeudella tehdä asioita.
Toivottavasti olet oppinut selviytymään tämän rohkean pojan kanssa. - Olen.
Euroopassa vuosisatoja asuneet juutalaiset -
tekivät kaikkensa sulautuakseen.
He halusivat sulautua väestöön -
ja mukautua paikallisiin tapoihin, -
mutta siltikään heitä ei jätetty rauhaan.
Miksi? He olivat merkittävä osa yhteiskuntaa.
Mutta silti heitä häirittiin ja nöyryytettiin Euroopan kaduilla.
Kysyn myös itseltäni, -
miten Saksan kansa saattoi antaa itsensä tulla niin saatanalliseksi.
Olen katsellut filmejä holokaustista.
Yksi Jumalan meille antamista lahjoista on tarkkuus.
Osaamme suunnitella ja toimia sen mukaisesti.
Sen ajan saksalaiset käyttivät sitä kirouksena.
He tuhosivat täydellisyyteen asti.
Se on paljon pelottavampaa kuin tappaminen suutuspäissä.
He kehittivät juutalaiskansan tuhoamisen täydellisyyteen asti.
Sodanjälkeisten tutkimusten mukaan sodan ollessa kiivaimmillaan -
saksalaista vain 10 prosenttia oli natsipuolueen jäseniä.
Saksalaisista valtaosa ei ollut natseja. He eivät osallistuneet tuhoihin.
Mutta he sallivat julmuudet olemalla hiljaa.
Haluamme syventyä tähän asiaan, mutta käymme nyt pienellä tauolla.
Sitten kuulemme lisää näistä tärkeistä tapahtumista.
JUUTALAISELLE ENSIN, KESÄ 2015
Tahdomme teidän tietävän, missä ikinä olettekin, -
mistä nämä ihmiset ovat tulleet. Mistä maasta? - Australiasta.
Singaporesta, Amerikasta, Saksasta.
Norjasta! - Uudesta-Seelannista, Etelä-Afrikasta.
Hollannista, USA:sta.
Missä oletkin, sinun täytyy tulla -
osallistumaan Sofar-työhön ja muuttamaan Israelin mielen -
Jeshuaa kohtaan. Nyt on se hetki. Kaikki sanovat: - Aamen!
Odotamme teitä.
Toivon, että äsken näkemänne rohkaisi, siunasi ja haastoi.
Mikään tästä ei olisi mahdollista ilman teitä, -
jotka välitätte, rakastatte, rukoilette ja olette osa Pelastuksen sofar -työtä,-
joka on Jumalan asettamaa.
Tarvitsemme teitä seisomaan muurinaukossa.
Palataan teemaamme, juutalaisten holokaustiin -
ja siihen johtaneisiin tapahtumiin.
Ennen katkoa totesimme, -
ettei Jumala anna valitun kansansa kärsiä turhaan.
Jumalan suunnitelma oli koko ajan tuoda -
kansansa Israel takaisin luokseen.
Vaikka kärsimyksenkin kautta. Mutta meidän pitää silti ymmärtää, -
meidän pitää silti ymmärtää, miten maailma saattoi sallia tämän.
Jumala on Jumala. Hänellä on omat aivoituksensa ihmiskunnan suhteen.
Mutta miten maailma käyttäytyi näin ja salli jotakin tällaista?
Ja miksi niin monet kristikunnasta katsoivat poispäin?
Alussa tämä mies tarjosi yksinkertaisia ratkaisuja -
niihin valtaviin ongelmiin, joita Saksalla oli.
Hänen kirjassaan ei sanottu mitään juutalaisten tappamisesta.
Siinä esiteltiin eriskummallista ideologiaa, mutta...
Kirja, Mein Kampf (Taisteluni). - Aivan.
Alussa se ei ollut niin selvää, joten olen hieman armollinen -
isäni ja äitini sekä isoisäni ja -äitini sukupolvia kohtaan.
Edellisessä ohjelmassa näimme, että kristikunta harhautui täysin.
Se hylkäsi juutalaiskansan.
Se korvasi Israelin itsellään.
Se ei toteuttanut Jumalan Sanaa eikä vienyt evankeliumia juutalaisille, -
vaan se ajoi heidät kauemmas Jumalasta, mikä lopulta iski särön, -
joka nykyään tuntuu mahdottomalta korjata.
Kristikunnan aiheuttama särö saattoi olla syy, -
miksi saksalaiset ja maailma olivat vaiti holokaustin aikana.
Kristikunta ajoi juutalaiset ja kristityt erilleen.
Antisemitismi juurtui Euroopan kristittyjen sydämiin vuosisadoiksi.
Kun pahuus hiipi saksalaisten luo, -
heidän sydämensä olivat jo avoinna ja valmiit vihaamaan juutalaisia.
Se selittää, miksi maailma ja kristikunta -
olivat hiljaa kaikkina noina vuosina.
Tiedämme tänään, että kansat olivat erittäin tietoisia -
natsien toimeenpanemasta juutalais- ten systemaattisesta tappamisesta.
He tiesivät tarkalleen, mitä oli tekeillä.
Ihmiset olivat tottuneita vihaamaan juutalaisia -
ja syyttämään heitä kaikesta.
Kristikunta esitti syytöksiä, kuten se oli tehnyt vanhastaan: -
"Juutalaiset, Jeesuksen tappajat. Kristuksen tappajat."
Syytökset nousivat uudelleen pintaan uudessa muodossa.
Ne nousivat esiin täysin uudessa muodossa.
Ihmiset sanoivat itselleen: "Ei siinä mitään.
Juutalaiset ovat ansainneet sen."
Se on ihmeellistä mutta totta.
Meitä pidettiin yhä vastuussa Kristuksen ristiinnaulitsemisesta.
Eihän kristinuskolla olisi pohjaa, ellei Jeesus olisi kuollut.
Vihassa ei ole logiikkaa. Kuten sanottua, saatana oli kaiken takana.
Se ruokkii pelkoa ja kateutta.
Siten se voi tehdä kristitytkin työkaluiksi kädessään.
Mutta oppiko kristikunta virheistään mitään?
Kääntyikö kristillinen maailma takaisin tukemaan Jumalan valittua kansaa?
Jotkut paavit ovat pyytäneet anteeksi, -
että kristityt olivat vaiti sodan aikana. He sanoivat, -
ettei kristikunnan ja juutalaisten välillä ollut enää pahaa verta.
Mutta näyttää, että 70 vuotta sitten opitut läksyt unohtuivat nopeasti.
Nykyään juutalaisviha on ryöpsähtänyt uudelleen.
Daavid tiesi sen, kun hän huusi Herran puoleen Psalmissa 83: -
"Jumala, älä ole niin ääneti, -
älä ole vaiti, älä ole, Jumala, niin hiljaa.
Sillä, katso, sinun vihollisesi pauhaavat, -
ja sinun vihaajasi nostavat päätänsä.
Heillä on kavalat hankkeet sinun kansaasi vastaan, -
ja he pitävät neuvoa sinun suojattejasi vastaan.
He sanovat: 'Tulkaa, hävittäkäämme heidät olemasta kansa, -
niin ettei Israelin nimeä enää muisteta'.
Sillä he neuvottelevat keskenään yksimielisesti, -
he tekevät liiton sinua vastaan".
Jo Daavid puhui siitä.
Vaikka Jumala toimii salatuilla tavoilla, -
myös saatana toimii uhkaavasti. Nykyajan juutalaisviha on kätkettyä -
ja nykyaikaistettua Israelin valtioon kohdistetun kritiikin muodossa -
tai jonakin muuna sen versiona.
Jokainen maalaisjärjellä ja peruslogiikalla varustettu -
voi nähdä 1930-luvun tapahtumien, boikottien ja juutalaisvihan -
sekä nykyisen Israel-kritiikin ja boikotoinnin yhtäläisyydet.
Samat saatanalliset voimat toimivat tänään, sama kateus ja viha -
ja sama Jumalan kansan parjaaminen.
Kuulemme siitä lisää seuraavassa ohjelmassamme. Muista katsoa se.
Maailman kansakunnat jatkavat luopumista Jumalasta -
ja Hänen Sanastaan.
Pahan voima voimistuu edelleen.
Näemme sen tapahtuvan.
Antisemitismin uudelleennousun ei tarvitse tapahtua, -
jos maailman kansat tajuaisivat viimeinkin roolinsa.
Lakkaisivat vainoamasta juutalaiskansaa -
ja tunnustaisivat, keitä he todella ovat: -
Jumalan valitsema, Jumalan liittokansa.
Ei koska he olisivat muita parempia, pyhempiä tai oikeamielisempiä, -
vaan koska se on Jumalan valinta.
Jos kansat tunnustaisivat kaiken sen, -
he toisivat Jeshuan takaisin Hänen kansalleen Israelille.
Vain silloin maan päälle tulisi todellinen rauha.
Ja Taivaan kuningaskunta tulisi maan päälle.
Ja silloin Jumalan armo saa hallita.
Odotamme, että se armo tulee ja hallitsee.
Kuten Churchill ja muut ovat sanoneet, -
ne, jotka eivät opi historiasta, ovat tuomittuja toistamaan sitä.
Historia osoittaa niin monien väärinteot kristikunnassa: -
loputonta vihaa ja jopa juutalaisvainoja.
Katseletko hiljaa vierestä ja annatko vanhojen tapahtumien toistua?
Pysytkö vaiti, kun saatanan maailma vainoaa Jumalan kansaa?
Vai pysytkö Jumalan ja Hänen kansansa rinnalla?
Seisotko muurinaukossa Israelin puolesta?
Tule ja auta meitä viemään evankeliumi juutalaiskansalle.
Pyydämme teitä, Jumalan rakkaat, seisomaan nyt muurinaukossa.
Ajat muuttuvat yhä levottomimmiksi -
ja maailma nousee nopeasti ja radikaalisti juutalaiskansaa vastaan.
Asiat muuttuvat huonommiksi ennen kuin ne paranevat.
Mutta ne paranevat, kiitos teidänkaltaistenne, -
jotka sanovat: "Emme katsele tätä sormiemme läpi.
Me autamme muuttamaan tilannetta Israelissa."
Rukoilen Jumalaa, että Hän koskettaa sydäntänne.
Isä, tulemme eteesi, Herra, Jumala, Kaikkivaltias.
Kiitämme kaikesta, mitä jo olet tehnyt: -
ennalleenasettanut juutalaiskansan takaisin luvattuun maahansa.
Annamme Sinulle kiitoksen ja kunnian.
Sydämemme pakahtuu sen takia, että toit meidät takaisin kotiin -
ja että annoit seurakuntasi nousta tässä maassa.
Olet suonut juutalaisten alkaa nähdä, kuka Jeesus todella on.
Pyydän, että rakkaat veljeni ja sisareni kautta maailman -
ojentaisivat olkapään ja käden, -
rukoilisivat ja olisivat osa siitä, mitä Sinä teet -
kutsuessasi kansaasi takaisin luoksesi.
Herra sinua siunatkoon, missä oletkin.
Jumala laskekoon sydämellesi vakuutuksen.
Muista Israelia rukouksissa.
Jatka rukoilemista juutalaisten pelastumisen puolesta.
Nyt on koittanut heidän hetkensä kohdata Jumala sinun kauttasi, -
aivan, sinun kauttasi.
Sinäkin voit osallistua elämäsi muuttavaan kokemukseen -
ja tulla mukaan Pelastuksen sofar -kampanjaan.
Opit, miten evankeliumi kerrotaan juutalaisille.
Matkustat kanssamme kautta maan.
Emme kulje yhdeltä pyhältä paikalta toiselle.
Näet pyhät paikat, ihmiset ja kohteet, mutta tärkeintä on, -
että saat todella kohdata ihmisiä ja lähestyä heitä evankeliumilla.
Liity seuraamme taas ensi kerralla. Sama kanava, sama aika.
Shalom, shalom, ja kuten aina, pyhä suudelma.
Shalom, shalom! - Aamen.
Rakastamme teitä paljon ja kiitämme teitä.
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne -
julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13―15: "Sillä 'jokainen, joka huutaa avuksi Herran nimeä, -
pelastuu'. Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa johdattaa Israelin takaisin luokseen.
Siinä Hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
AUTA MEITÄ JULISTAMAAN EVANKELIUMIA JUUTALAISILLE.
Liity Pelastuksen sofar -perheeseen.
Soita ruudun numeroon.
Suomennos: Marianne Tenetz